
NACIONALINIO VISUOMENĖS SVEIKATOS CENTRO
PRIE SVEIKATOS APSAUGOS MINISTERIJOS
DIREKTORIUS 

ĮSAKYMAS
DĖL INFORMACIJOS APIE PAŽEIDIMUS NACIONALINIAME VISUOMENĖS SVEIKATOS CENTRE PRIE SVEIKATOS APSAUGOS MINISTERIJOS TEIKIMO IR PRANEŠĖJŲ APSAUGOS ĮGYVENDINIMO TVARKOS APRAŠO PATVIRTINIMO

2024 m. sausio 31 d. Nr. VKE-37
Vilnius


Vadovaudamasis Lietuvos Respublikos pranešėjų apsaugos įstatymo 16 straipsniu, Nacionalinio visuomenės sveikatos centro prie Sveikatos apsaugos ministerijos nuostatų, patvirtintų Lietuvos Respublikos sveikatos apsaugos ministro 2015 m. rugsėjo 18 d. įsakymu Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“, 17.3 papunkčiu ir įgyvendindamas Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašo, patvirtinto Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“, nuostatas, 
t v i r t i n u Informacijos apie pažeidimus Nacionaliniame visuomenės sveikatos centre prie Sveikatos apsaugos ministerijos teikimo ir pranešėjų apsaugos įgyvendinimo tvarkos aprašą. (pridedama).



Direktorius	                                                                                  Vaidotas Gruodys

PATVIRTINTA 
Nacionalinio visuomenės sveikatos centro 
prie Sveikatos apsaugos ministerijos direktoriaus 
2024 m. sausio 31 d. įsakymu Nr. VKE-37

. Informacijos apie pažeidimus Nacionaliniame visuomenės sveikatos centre prie Sveikatos apsaugos ministerijos teikimo ir pranešėjų apsaugos įgyvendinimo tvarkos aprašas (toliau – Aprašas) nustato gautos informacijos apie Nacionaliniame visuomenės sveikatos centre prie Sveikatos apsaugos ministerijos (toliau – Centras), Nacionalinės visuomenės sveikatos priežiūros laboratorijos (toliau – NVSPL arba pavaldi įstaiga) vadovo  galimai rengiamus, daromus ar padarytus teisės pažeidimus, nustatytus Lietuvos Respublikos pranešėjų apsaugos įstatymo (toliau – Įstatymas) 2 straipsnio 7 dalyje ir 3 straipsnio 2 dalyje (toliau – pažeidimai), pateikimo, priėmimo, vertinimo ir sprendimų priėmimo tvarką. Aprašas taip pat taikomas, kai Centrui kyla pagrįstų abejonių ir įtarimų, jog galimo pažeidimo vertinimas, nagrinėjimas ir sprendimų priėmimas NVSPL gali būti nesąžiningas, neišsamus ar atliekamas neskaidriai. 
Punkto pakeitimai:
Nr. VKE-215,
2025-06-04,
paskelbta TAR 2025-06-04, i. k. 2025-10080            

. Informacijos apie pažeidimus pateikimo pagrindai, aplinkybės, kurioms esant gali būti teikiama informacija apie pažeidimus, atlyginimo ir kompensavimo tvarka nustatyti Įstatyme ir Lietuvos Respublikos Vyriausybės 2018 m. lapkričio 14 d. nutarime Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ (toliau – Vyriausybės nutarimas). 

. Pranešimai apie pažeidimus Centre priimami, registruojami, nagrinėjami ir pranešėjų apsaugos priemonės užtikrinamos vadovaujantis Įstatymu, Vyriausybės nutarimu, Aprašu ir kitais teisės aktais, reglamentuojančiais pranešėjų apsaugos reikalavimus. 


. Apraše vartojamos sąvokos:
. Informaciją apie pažeidimą pateikęs asmuo – fizinis asmuo, pateikęs informaciją apie pažeidimą Centre ar NVSPL, apie kurį sužinojo iš savo turimų ar turėtų tarnybos, darbo ar sutartinių (konsultavimo, rangos, subrangos, stažuotės, praktikos, savanoriškos veiklos ir pan.) santykių su Centru ar NVSPL arba įdarbinimo ar kitų ikisutartinių santykių metu, taip pat informaciją apie pažeidimą pateikęs savarankiškai dirbančio asmens statusą turintis asmuo, įskaitant savanorius ir apmokamus ar neapmokamus stažuotojus, arba bet kuris fizinis asmuo, dirbantis prižiūrint ir vadovaujant rangovams, subrangovams ir (ar) tiekėjams.
. Kompetentingas subjektas – Centre paskirtas darbuotojas, asmenų grupė ar padalinys, kuris administruoja vidinį informacijos apie pažeidimus teikimo kanalą, pagal kompetenciją nagrinėja juo gautą informaciją apie pažeidimus, užtikrina asmens, pateikusio informaciją apie pažeidimus, konfidencialumą.
. Pažeidimas – Centre ar pavaldžioje įstaigoje galbūt rengiama, daroma ar padaryta nusikalstama veika, administracinis nusižengimas, tarnybinis nusižengimas ar darbo pareigų pažeidimas, taip pat šiurkštus privalomų profesinės etikos normų pažeidimas, mėginimas nuslėpti minėtą pažeidimą ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos informaciją apie pažeidimą pateikiantis asmuo sužino iš savo turimų ar turėtų tarnybos, darbo ar sutartinių santykių su šia įstaiga arba įdarbinimo ar kitų sutartinių santykių metu.
. Pranešimas – Apraše nustatytos formos reikalavimus atitinkantis arba laisvos formos kreipimasis (nurodant, kad vadovaujamasi Įstatymu), kuriame pateikiama konkreti informacija apie pažeidimą, atitinkantį Apraše nustatytus požymius.
. Kitos Apraše vartojamos sąvokos suprantamos taip, kaip jos apibrėžtos Aprašo 3 punkte nurodytuose teisės aktuose. 
Punkto pakeitimai:
Nr. VKE-215,
2025-06-04,
paskelbta TAR 2025-06-04, i. k. 2025-10080            

. Informaciją apie pažeidimą teikiantis asmuo Centrui ją gali pateikti vienu iš šių būdų:

. elektroninio pašto adresu pranesk@nvsc.lt:
. atsiųsdamas užpildytą pranešimo apie pažeidimą formą (Aprašo 1 priedas);
. arba laisvos formos pranešimą, kuriame turi būti pateikta Aprašo 6 punkte nurodyta informacija; 
 arba Centro interneto svetainės https://nvsc.lrv.lt/lt skiltyje „Pranešėjų apsauga“ užpildydamas esančią pranešimo apie pažeidimą formą. 
. atsiųsdamas paštu, adresu Kalvarijų g. 153, LT-08352 Vilnius, užpildytą pranešimo apie pažeidimą formą (Aprašo 1 priedas) arba laisvos formos pranešimą, kuriame turi būti pateikta Aprašo 6 papunktyje nurodyta informacija. Siunčiant pranešimą paštu, po adresato pavadinimu turi būti dedama žyma „Kompetentingam subjektui asmeniškai“;
. žodžiu, tiesiogiai kompetentingam subjektui, atvykus į Centrą pagrindinės buveinės adresu Kalvarijų g. 153, Vilnius. Šiuo atveju kompetentingas subjektas, gavęs informaciją apie pažeidimą teikiančio asmens sutikimą, turi teisę užfiksuoti susitikimą – daryti pokalbio įrašą ir jį išsaugoti patvarioje laikmenoje, kurioje galima rasti ieškomą informaciją, arba užpildyti pranešimo apie pažeidimą formą (Aprašo 1 priedas) su prierašu „Užpildyta pagal pareiškėjo žodžius“. Šiuo atveju informaciją apie pažeidimą teikiančiam asmeniui sudaroma galimybė patikrinti ir ištaisyti surašytą tekstą ir išreikšti savo sutikimą jį pasirašant.
.  Informaciją apie pažeidimą teikiantis asmuo pranešime turi nurodyti:
. savo vardą, pavardę, asmens kodą arba gimimo datą (jeigu asmens kodo neturi), kontaktinius duomenis (gyvenamąją ir (ar) korespondencijos gavimo vietą arba elektroninio pašto adresą, telefono numerį ar kitus duomenis ryšiui palaikyti);
. darbovietę, siejančius ar siejusius su Centru tarnybos, darbo santykius ar sutartinius  (konsultavimo, rangos, subrangos, stažuotės, praktikos, savanoriškos veiklos ir pan.), įdarbinimo ar kitus ikisutartinius santykius;
. duomenis apie pažeidimą (kas, kada, kokiu būdu ir kokį pažeidimą rengiasi daryti, daro ar padarė ir pan.);
. sužinojimo apie galimą pažeidimą datą ir aplinkybes;
. jei turi, bet kokius dokumentus ar informaciją, atskleidžiančią galimo pažeidimo požymius;
. ar apie pažeidimą jau yra kam nors pranešęs ir, jei pranešė, kam buvo pranešta, ar buvo gautas atsakymas;
. kad yra susipažinęs su teisinėmis pasekmėmis už melagingos informacijos teikimą;
. kad pranešimas teikiamas vadovaujantis Įstatymu.
. Registruojami ir tiriami tik valstybine kalba ir įskaitomai parašyti bei pasirašyti pranešimai  apie pažeidimus. 
. Esant galimybei, informaciją apie pažeidimą teikiantis asmuo pateikia duomenis apie pažeidimo liudininkus, taip pat bet kokius turimus dokumentus, duomenis ar informaciją, patvirtinančią informacijoje apie pažeidimą nurodytas aplinkybes ir atskleidžiančią galimo pažeidimo požymius, bei informaciją apie galimo pažeidėjo motyvus.

. Pranešimus apie pažeidimus priima kompetentingas subjektas. Pranešimas registruojamas dokumentų valdymo sistemoje (toliau – DVS). Gautą informaciją, susijusią su pažeidimu, kompetentingas subjektas darbuotojui, atsakingam už dokumentų registravimą, pateikia užkoduotą. Darbuotojas, atsakingas už dokumentų registravimą, užregistruoja šį dokumentą ir priskiria jį kompetentingam subjektui. DVS saugomi nuskenuoti tik užkoduoti dokumentai, jų kodą saugo kompetentingas subjektas.  

. Jei pranešimas apie pažeidimą Centre buvo gautas kitu būdu, nei nurodyta Aprašo 5 punkte, jis neregistruojamas ir nedelsiant, bet ne vėliau kaip kitą darbo dieną nuo šio pranešimo gavimo dienos, persiunčiamas Aprašo 5.1 papunktyje nurodytu elektroninio pašto adresu (jeigu pranešimas buvo gautas elektroniniu paštu) arba užklijuotame voke perduodamas kompetentingam subjektui (jeigu pranešimas buvo gautas raštu). Kitu elektroninio pašto adresu, negu nurodyta Aprašo 5.1 papunktyje, gauta ir persiųsta arba kompetentingam subjektui perduota informacija apie pažeidimą turi būti nedelsiant ištrinta. 

. Jeigu Centre užregistravus asmens prašymą, pareiškimą ar skundą vėliau paaiškėja, kad jis atitinka Aprašo 6 punkto reikalavimus, apie tai nedelsiant, bet ne vėliau kaip kitą darbo dieną nuo dokumentų gavimo dienos, informuojamas kompetentingas subjektas. Centre užregistruotas prašymas, pareiškimas ar skundas, atitinkantis Aprašo 6 punkte nurodytus reikalavimus, perduodamas kompetentingam subjektui, nedelsiant, bet ne vėliau kaip kitą darbo dieną nuo dokumentų perdavimo dienos, pašalinant prašymo, pareiškimo ar skundo ir jį pateikusio asmens duomenis iš DVS, žurnalų ir kitų laikmenų. 


. Valstybės ar savivaldybės institucijos susirašinėja dėl nustatytų pažeidimų Centre ar pranešimų tyrimų tik su kompetentingu subjektu, pateikdamos informaciją elektroninio pašto adresu pranesk@nvsc.lt arba siųsdamos pranešimą paštu Nacionaliniam visuomenės sveikatos centrui prie Sveikatos apsaugos ministerijos adresu Kalvarijų g. 153, LT-08352, Vilnius. Po adresato pavadinimu turi būti dedama žyma „Kompetentingam subjektui asmeniškai“. 

. Aprašo 5.1 papunktyje nurodytu elektroninio pašto adresu gauta ir išsiųsta informacija saugoma 3 mėnesius nuo jos išsiuntimo ar gavimo dienos. Pasibaigus šiam terminui, informacija ištrinama.  
. Kompetentingas subjektas, vidiniu informacijos apie pažeidimus teikimo kanalu gavęs informaciją apie pažeidimą, nedelsdamas, bet ne vėliau kaip per 2 darbo dienas nuo informacijos apie pažeidimą gavimo dienos, turi pranešti informaciją apie pažeidimą pateikusiam asmeniui, kad jo pateikta informacija buvo gauta.  Informaciją apie pažeidimą pateikęs asmuo nėra informuojamas apie pateiktos informacijos gavimą, jei jis išreiškė valią jo neinformuoti apie informacijos apie pažeidimą gavimą ar tokios informacijos gavimo patvirtinimas sukeltų pavojų jo konfidencialumui. 


 SKYRIUS



. Kompetentingas subjektas, siekdamas įvertinti, ar informacija apie pažeidimą atitinka Įstatymo nuostatas, dėl informacijos, reikalingos pažeidimui įvertinti, pateikimo gali kreiptis į bet kurį Centro darbuotoją, kuris privalo nedelsdamas, bet ne vėliau kaip per kompetentingo subjekto nurodytą terminą, pateikti jam šią prašomą informaciją.
. Kompetentingas subjektas, vidiniu informacijos apie pažeidimus teikimo kanalu gavęs asmens pateiktą ir užregistruotą pranešimą, ne vėliau kaip per 2 darbo dienas nuo pranešimo gavimo dienos įvertina asmens pateiktos informacijos apie pažeidimą atitiktį Įstatymo ir Aprašo 6 punkte nustatytiems reikalavimams ir priima vieną šių sprendimų:

. nustatęs, kad asmuo pateikė Aprašo 1 priede nustatytos formos pranešimą arba laisvos formos pranešimą (toliau – pranešimas), kuriame pateikiama Aprašo 6 punkte nurodyta informacija, ir įvertinęs, kad Centras yra įgaliotas tirti asmens pranešime pateiktą informaciją, priima sprendimą nagrinėti pateiktą informaciją apie pažeidimą ir nedelsdamas, bet ne vėliau kaip per 2 darbo dienas nuo pranešimo gavimo dienos, persiunčia pranešimą Lietuvos Respublikos prokuratūrai, prašydamas spręsti klausimą dėl pranešėjo statuso asmeniui suteikimo; 

. nustatęs, kad asmuo pateikė pranešimą, kuriame pateikiama Aprašo 6 punkte nurodyta informacija, ir įvertinęs, kad  nėra kompetentingas ją vertinti, nedelsdamas, bet ne vėliau kaip per 2 darbo dienas nuo pranešimo gavimo dienos, persiunčia pranešimą Lietuvos Respublikos prokuratūrai ir apie tai praneša informaciją apie pažeidimą pateikusiam asmeniui;  

. nustatęs, kad pranešimas pateiktas anonimiškai arba asmuo nepageidauja įgyti pranešėjo statuso, o pagal pranešime nurodytą informaciją yra pagrindo manyti, kad galbūt buvo padarytas kitas, Įstatymo 2 straipsnio 7 dalyje neapibrėžtas teisės aktų pažeidimas, ir įvertinęs, kad šį pažeidimą teisės aktų nustatyta tvarka yra įgaliotas tirti Centras, priima sprendimą nagrinėti pateiktą informaciją apie pažeidimą. Jeigu kompetentingas subjektas priima sprendimą, kad Centras nėra įgaliotas tirti pranešime nurodyto (-ų) pažeidimo (-ų), jis nedelsdamas, bet ne vėliau kaip per 2 darbo dienas nuo sprendimo priėmimo dienos, vadovaudamasis Lietuvos Respublikos viešojo administravimo įstatymu, persiunčia pranešimą kitai institucijai, įgaliotai tirti tokius pažeidimus, ir apie tai praneša informaciją apie pažeidimą pateikusiam asmeniui; 

. nenagrinėti Aprašo 16.3 papunktyje nurodytos informacijos apie pažeidimą, o apie priimtą sprendimą ir jo motyvus nedelsiant, bet ne vėliau kaip per 2 darbo dienas nuo sprendimo priėmimo dienos, informuoti informaciją apie pažeidimą pateikusį asmenį, kai: 

. pranešimas grindžiamas akivaizdžiai tikrovės neatitinkančia informacija, informacija yra abstrakti, pagrįsta bendrojo pobūdžio teiginiais ar asmenine nuomone, kurios neįmanoma patikrinti; 

. informaciją apie pažeidimą pateikęs asmuo kreipiasi pakartotinai dėl tų pačių aplinkybių, nors prieš tai pateikta informacija apie pažeidimą buvo išnagrinėta ir dėl jos priimtas sprendimas; 
. yra žinoma, kad informaciją apie pažeidimą gavo ir nagrinėja kita institucija. 

. Kompetentingas subjektas, gavęs Aprašo 6 punkte nurodytą informaciją apie pažeidimą, tarnybiniu pranešimu kreipiasi į Centro direktorių, siūlydamas spręsti dėl tarnybinio nusižengimo, darbo pareigų pažeidimo ar profesinės etikos normų pažeidimų tyrimo. 

. Kompetentingas subjektas, išnagrinėjęs jam pateiktą informaciją apie pažeidimą ir priėmęs Aprašo 16.1 ar 16.4 papunktyje nurodytus sprendimus, ne vėliau kaip per 10 darbo dienų nuo minėtos informacijos gavimo dienos turi pranešti informaciją apie pažeidimą pateikusiam asmeniui ar pranešėjui apie jo pateiktos informacijos nagrinėjimo eigą (numatytus ar atliktus nagrinėjimo veiksmus, jų pagrindimą) arba atsisakymą šią informaciją nagrinėti. 

. Kompetentingas subjektas, baigęs nagrinėti informaciją apie pažeidimą, nedelsdamas, bet ne vėliau kaip per 2 darbo dienas nuo sprendimo priėmimo, raštu informuoja informaciją apie pažeidimą pateikusį asmenį ar pranešėją apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, nurodo priimto sprendimo apskundimo tvarką. Nustatęs pažeidimo padarymo faktą, kompetentingas subjektas, nepažeisdamas 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), informuoja informaciją apie pažeidimą pateikusį asmenį ar pranešėją apie pažeidimą padariusiam (-iems) asmeniui (-ims) taikytą atsakomybę. 
.  Jei informaciją apie pažeidimą pateikęs asmuo negavo atsakymo arba Centre nebuvo imtasi veiksmų reaguojant į pateiktą informaciją, jis, vadovaudamasis Įstatymo 4 straipsnio 4 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie pažeidimą.

. Kompetentingas subjektas užtikrina informaciją apie pažeidimą pateikusio asmens, taip pat pranešėjo ir jų teikiamos informacijos konfidencialumą, išskyrus Įstatymo nustatytus atvejus. 


. Kompetentingas subjektas užtikrina, kad gauta informacija apie pažeidimą ir su ja susiję duomenys (dokumentai, įrašai) būtų saugomi, kad su šiais duomenimis galėtų susipažinti tik tokią teisę turintys informaciją apie pažeidimą nagrinėjantys asmenys, pasirašę nustatytos formos konfidencialumo pasižadėjimą (Aprašo 2 priedas). 

. Centro valstybės tarnautojai ar darbuotojai, dirbantys pagal darbo sutartį (toliau abu kartu – Darbuotojai), kurie pagal atliekamas funkcijas turi prieigą prie informacijos apie pažeidimą pateikusio asmens ar pranešėjo pateiktų duomenų arba gali sužinoti juos pateikusio asmens duomenis, yra supažindinami su atsakomybe už Įstatymo ir (ar) kitų teisės aktų nustatytų pranešėjų apsaugos reikalavimų pažeidimą, privalo pasirašyti konfidencialumo pasižadėjimą ir įsipareigoti neatskleisti tokios informacijos ar duomenų tretiesiems asmenims, pranešti kompetentingam subjektui apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui. 

. Darbuotojai, kuriems tapo žinomi informaciją apie pažeidimą pateikusio asmens ar pranešėjo asmens duomenys ir (ar) tokios informacijos turinys, privalo užtikrinti šios informacijos ir asmens duomenų konfidencialumą tiek tarnybos (darbo) metu, tiek po jo. 

. Susirašinėjimą, susijusį su gauta informacija apie pažeidimą, kuriai taikomi Įstatymo reikalavimai, vykdo kompetentingas subjektas elektroninio ryšio kanalais. Siunčiamų dokumentų lydraščius (be pridedamų dokumentų) DVS rengia ir teikia pasirašyti kompetentingas subjektas. Gaunami ir siunčiami raštai DVS saugomi nuskenuoti, į šią sistemą įkeliami tik užkoduoti dokumentai, kurių kodą saugo kompetentingas subjektas. 
Punkto pakeitimai:
Nr. VKE-215,
2025-06-04,
paskelbta TAR 2025-06-04, i. k. 2025-10080            

. Informaciją apie pažeidimą pateikusio asmens ar pranešėjo konfidencialumas turi būti užtikrinamas viešojo administravimo, tarnybinio nusižengimo, darbo pareigų pažeidimo tyrimo procedūrų metu tiek, kiek tai yra objektyviai įmanoma, atsižvelgiant į pateiktus duomenis ir jų ryšį su informaciją apie pažeidimą pateikusiu asmeniu ar pranešėju.
. Informacija apie pažeidimus pateikusius asmenis ar pranešėjus, taip pat informacija apie asmenis, susijusius su pažeidimu, ar jų pagalbininkus, tyrime nedalyvaujantiems asmenims neteikiama. 

 SKYRIUS


. Dokumentus ir įrašus, susijusius su Aprašo nuostatų įgyvendinimu, ne trumpiau kaip 5 metus nuo paskutinio priimto sprendimo apie pažeidimą saugo kompetentingas subjektas, laikydamasis konfidencialumo reikalavimų ir vadovaudamasis Centro dokumentacijos planu. Informacijos apie pažeidimus saugojimo Centre terminas gali būti pratęstas motyvuotu Lietuvos Respublikos prokuratūros nurodymu. 
. Kompetentingas subjektas kartą per metus apibendrina informacijos apie pažeidimus gavimo, tyrimo ir nagrinėjimo duomenis ir Centro interneto svetainėje skelbia statistinius duomenis apie atvejų, kai buvo pateikta informacija apie pažeidimus, skaičių, jų tyrimo rezultatus, apibendrintą informaciją apie pažeidimus, kurie buvo atskleisti remiantis asmenų pagal Aprašą pateikta informacija.

________________

Informacijos apie pažeidimus 
Nacionaliniame visuomenės sveikatos 
centre prie Sveikatos apsaugos 
ministerijos teikimo ir pranešėjų 
apsaugos įgyvendinimo tvarkos aprašo
 priedas 




PRANEŠIMAS APIE PAŽEIDIMĄ 

(Dokumento data) (Dokumento registracijos numeris)

Asmens, pranešančio apie pažeidimą, duomenys 
Vardas, pavardė 	
Asmens kodas arba gimimo data	
Darbovietė (su Nacionaliniu visuomenės sveikatos centru prie Sveikatos apsaugos ministerijos siejantys ar sieję tarnybos, darbo santykiai arba sutartiniai santykiai) 	
Pareigos 	
Kontaktinė informacija
Telefonas (pastabos dėl susisiekimo) 	
Asmeninis el. paštas arba gyvenamosios vietos adresas 	
Informacija apie pažeidimą 
1. Apie kokį pažeidimą pranešate? Kokio pobūdžio tai pažeidimas? 	
2. Kas padarė šį pažeidimą? Kokie galėjo būti pažeidimą darančio asmens motyvai? 	
3. Pažeidimo padarymo vieta, laikas 	
Duomenys apie pažeidimą padariusį asmenį ar asmenis 
Vardas, pavardė 	
Darbovietė 	
Pareigos 	
4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie. 	
5. Ar yra kitų pažeidimo liudininkų? Jei taip, pateikite jų kontaktinius duomenis. 	
Duomenys apie pažeidimo liudininką ar liudininkus 
Vardas, pavardė 	
Pareigos 	
Darbovietė 	
Telefonas 	
El. paštas 	
6. Kada pažeidimas buvo padarytas ir kada apie jį sužinojote arba jį pastebėjote? 	
7. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą. 	
8. Ar apie šį pažeidimą jau esate kam nors pranešęs? Jei pranešėte, kam pranešėte ir ar gavote atsakymą? Jei gavote atsakymą, nurodykite jo esmę. 	
9. Papildomos pastabos ir komentarai. 	
□ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga. 
Data 		Parašas 




_____________________

Informacijos apie pažeidimus 
Nacionaliniame visuomenės sveikatos 
centre prie Sveikatos apsaugos 
ministerijos teikimo ir pranešėjų 
apsaugos įgyvendinimo tvarkos aprašo
 priedas 




NACIONALINIS VISUOMENĖS SVEIKATOS CENTRAS 
PRIE SVEIKATOS APSAUGOS MINISTERIJOS1
___________________________________________________________________________
(struktūrinio padalinio ir pareigų pavadinimas, vardas ir pavardė) 


KONFIDENCIALUMO PASIŽADĖJIMAS

(Dokumento data) (Dokumento registracijos numeris)
(Dokumento sudarymo vieta)

. Aš suprantu, kad, vykdydamas savo pareigas Nacionaliniame visuomenės sveikatos centre prie Sveikatos apsaugos ministerijos, turėsiu prieigą prie informacijos apie asmenis, kuriems, vadovaujantis Lietuvos Respublikos pranešėjų apsaugos įstatymo nuostatomis, taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.
. Aš žinau, kad konfidencialią informaciją sudaro asmens, Pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita jį tiesiogiai ar netiesiogiai identifikuoti leidžianti informacija.
. Aš pasižadu užtikrinti konfidencialumą ir neatskleisti, neperduoti informacijos, kuriai pagal Pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti kompetentingam subjektui apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui.
. Aš žinau, kad šis pasižadėjimas galios visą mano tarnybos, darbo ar sutartinių santykių laiką Nacionaliniame visuomenės sveikatos centre prie Sveikatos apsaugos ministerijos, taip pat man perėjus dirbti į kitas pareigas arba pasibaigus tarnybos, darbo ar sutartiniams santykiams. 
. Aš esu susipažinęs su Pranešėjų apsaugos įstatyme ir kituose teisės aktuose, reglamentuojančiuose pranešėjų apsaugos reikalavimus, nustatytais pranešėjų apsaugos reikalavimais.
. Aš esu įspėtas, kad, pažeidus šį pasižadėjimą, man gali būti taikoma atsakomybė už Pranešėjų apsaugos įstatyme ir (ar) kituose teisės aktuose, reglamentuojančiuose pranešėjų apsaugos reikalavimus, nustatytų pranešėjų apsaugos reikalavimų pažeidimą. 


(Parašas)            (Vardas ir pavardė)


1 Įstaigos pavadinimas rašomas kilmininko linksniu, jei sudarytojas yra departamentas.
_____________________


Pakeitimai:

1.

                    Nacionalinis visuomenės sveikatos centras prie Sveikatos apsaugos ministerijos, Įsakymas
                
Nr. VKE-215,
2025-06-04,
paskelbta TAR 2025-06-04, i. k. 2025-10080                
Dėl Nacionalinio visuomenės sveikatos centro prie Sveikatos apsaugos ministerijos direktoriaus 2024 m. sausio 31 d. įsakymo Nr. VKE-37 „Dėl Informacijos apie pažeidimus Nacionaliniame visuomenės sveikatos centre prie Sveikatos apsaugos ministerijos teikimo ir pranešėjų apsaugos įgyvendinimo tvarkos aprašo patvirtinimo“ pakeitimo

